དཔལ་ལྷ་མོ་ནི་སྔ་འགྱུར་གྱི་རྒྱུད་ལས་བྱུང་བའི་ཆོས་སྐྱོང་ཞིག་ཡིན།ཆོས་སྐྱོང་དེ་ཉིད་ཀྱང་བཀའ་གདམས་གོང་མ་རྣམས་ཀྱི་སྲུང་མ་ཡང་ཡིན།དེའི་སྐོར་ཡང་པོ་ཏོ་བའི་སློབ་མ་དབུས་ཀྱི་ཀ་ཆེན་གཉིས་ཀྱི་ཡ་གྱལ་གླང་ཐང་པ་རྡོ་རྗེ་སེང་གེའི་རྣམ་ཐར་ན་འདི་ལྟར་གསལ།ལན་ཅིག་གི་ཚེ་ཚེ་རེ་རབས་ཐམས་ཅད་དུ་དགེ་སློང་གི་དངོས་པོ་དང་མི་འབྲལ་བའི་དམ་བཅའ་བརྟན་པོ་མཛད་པས།དཔལ་ལྷ་མོ་དྲེའུའི་སྐད་ལྷང་ངེར་བྱོན་ནས་དེའི་བར་དུ་ངས་ཁྱོད་ཀྱི་གྲོགས་བྱའོ་གསུངས།ཞེས་འབྱུང་།དེ་བཞིན་བཀའ་གདམས་པའི་གདན་ས་བྱ་ཡུལ་པའི་གདན་རབས་འཆད་སྐབས་སུ་ཡང་དཔལ་ལྷ་མོའི་བཀའ་བྱུང་ནས་ཟེམ་གྱིས་གདན་ས་མཛད་སོགས་འབྱུང་།དེ་ལྟར་དཔལ་ལྡན་ལྷ་མོ་ནི་ཚུལ་ཁྲིམས་རྣམ་པར་དག་པའི་གང་ཟག་དག་ལ་སྡོང་གྲོགས་མཛད་མཁན་ཞིག་ཡིན་པའི་ཡིད་ཆེས་བྱེད་པས་བཀའ་གདམས་གསར་རྙིང་གི་ཆོས་སྐྱོང་གལ་ཆེན་ཞིག་ཏུ་བརྩི་སྲོལ་བྱུང་།